สถานการณ์เด่น
04.00 น. พ.อ.นฤดล ท้าวฤทธิ์ รองผู้บังคับการจังหวัดทหารบกกาญจนบุรี เป็นประธานในพิธีส่งทีมแพทย์ของโรงพยาบาลค่ายสุรสีห์ นำโดย พ.อ.วัฒนายุทธ สรรพานิช ผู้อำนวยการพร้อมคณะแพทย์จำนวน 14 นาย เข้าไปช่วยเหลือผู้ประสบภัยแผ่นดินไหวที่ประเทศเนปาลแล้ว
29 เม.ย. 2558

04.00 น. พ.อ.นฤดล ท้าวฤทธิ์ รองผู้บังคับการจังหวัดทหารบกกาญจนบุรี เป็นประธานในพิธีส่งทีมแพทย์ของโรงพยาบาลค่ายสุรสีห์ นำโดย พ.อ.วัฒนายุทธ สรรพานิช ผู้อำนวยการพร้อมคณะแพทย์จำนวน 14 นาย เข้าไปช่วยเหลือผู้ประสบภัยแผ่นดินไหวที่ประเทศเนปาลแล้ว
13.30 น. นายถวิล เปลี่ยนศรี อดีตเลขาธิการสภาความมั่นคงแห่งชาติ (สมช.) เข้าให้ถ้อยคำต่อองค์คณะไต่สวน ป.ป.ช. ในฐานะพยานของนายอภิสิทธิ์ เวชชาชีวะ อดีตนายกรัฐมนตรี กรณีถูกกล่าวหาสั่งการสลายการชุมนุมปี 2553 โดยนายถวิลเปิดเผยก่อนเข้าให้ถ้อยคำว่า จะมาชี้แจงว่าได้ควบคุมสถานการณ์ในช่วงนั้นอย่างไร รวมไปถึงพบกลุ่มที่ใช้อาวุธในหลายเหตุการณ์
14.00 น. นายอนันต์ศักดิ์ คำเก่า กรรมการบริษัท พีซ เทเลวิชั่น  พร้อมคณะเดินทางมายื่นหนังสือขอความเป็นธรรมและโต้แย้งมติให้เพิกถอนใบอนุญาตให้บริการโทรทัศน์ช่องรายการพีซ ทีวี ต่อนายฐากร ตัณฑสิทธิ์ เลขาธิการสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และนายสมบัติ ลีลาพตะ รักษาการรองเลขาธิการ กสทช.ด้านกิจการกระจายเสียงและกิจการโทรทัศน์ (กสท.)
15.30 น.  ที่ประชุมคณะรัฐมนตรีอนุมัติงบประมาณ 100 ล้านบาท ให้ความช่วยเหลือประเทศเนปาล เพิ่มเติมจากที่ได้จัดส่งให้ไปแล้วประมาณ 6 ล้านบาท ทั้งส่งทีมแพทย์ทหาร ไปช่วยเหลืออีก 64 นาย ส่วนการจัดรายการหัวใจไทย ส่งไปเนปาล  ยอดเงินบริจาคได้กว่า 56 ล้านบาท
16.45 น.  ตลาดหุ้นไทยรูดลงแรงเช่นเดียวกับตลาดหุ้นต่างประเทศ ส่งผลให้ดัชนีปิดที่ระดับ 1,531.53 จุด รูดลง 17.30 จุด เนื่องจากนักลงทุนต่างชาติขายหุ้นถึง 2,653 ล้านบาท ใกล้เคียงกับสถาบันทิ้ง 2,842 ล้านบาท แนวโน้มยังมีโอกาสลงต่อเนื่อง เพราะความกังวลเรื่องสหรัฐพิจารณาปรับขึ้นดอกเบี้ยในการประชุมของธนาคารกลางสหรัฐในวันที่ 28-29 เม.ย.นี้